b'\n_START_ARTICLE_\nSerguei Bel\xc3\xa0venets\n_START_SECTION_\nBiografia\n_START_PARAGRAPH_\nBel\xc3\xa0venets va n\xc3\xa9ixer a Smolensk en l\'\xc3\xa0mbit d\xe2\x80\x99una fam\xc3\xadlia noble. Ell i en Mikha\xc3\xafl Iud\xc3\xb3vitx, coneguts com \xe2\x80\x9cels bessons de Smolensk\xe2\x80\x9d, van ser molt bons amics des que es van con\xc3\xa8ixer en un matx escolar el 1925. En els anys seg\xc3\xbcents, varen estudiar amb l\'oncle de Bel\xc3\xa0venets, Konstant\xc3\xadn Vig\xc3\xb3dtxikov.\n_START_SECTION_\nResultats destacats en competici\xc3\xb3\n_START_PARAGRAPH_\nBel\xc3\xa0venets fou 4t al 2n Campionat de Bielor\xc3\xbassia el 1925 (el campi\xc3\xb3 fou Solomon Rosenthal), empat\xc3\xa0 als llocs 5\xc3\xa8-9\xc3\xa8 a l\'11\xc3\xa8 Campionat de Moscou el 1930, empat\xc3\xa0 als llocs 1r-3r al 13\xc3\xa8 Campionat de Moscou de 1932, fou 4t al 14\xc3\xa8 Campionat de Moscou el 1933/34, guany\xc3\xa0 el 4t Campionat de R\xc3\xbassia a Moscou 1934, fou 3r al 15\xc3\xa8 Campionat de Moscou el 1935, empat\xc3\xa0 als llocs 3r-5\xc3\xa8 al 16\xc3\xa8 Campionat de Moscou el 1936, fou 1r al 17\xc3\xa8 Campionat de Moscou de 1937, empat\xc3\xa0 als llocs 1r-2n amb Vassili Smislov al 18\xc3\xa8 Campionat de Moscou de 1938, empat\xc3\xa0 als llocs 6\xc3\xa8-7\xc3\xa8 al 19\xc3\xa8 Campionat de Moscou el 1939/40, i fou 2n al 20\xc3\xa8 Campionat de Moscou el 1941.\n_START_SECTION_\nMort\n_START_PARAGRAPH_\nBel\xc3\xa0venets va morir en combat, a St\xc3\xa0raia Russa el 1942, quan formava part de l\'Ex\xc3\xa8rcit sovi\xc3\xa8tic, lluitant en la II Guerra Mundial._NEWLINE_Des de 1984, se celebren a Smolensk competicions internacionals d\xe2\x80\x99escacs en mem\xc3\xb2ria de "S. V. Bel\xc3\xa0venets"._NEWLINE_La seva filla Liudmila Bel\xc3\xa0venets va tenir el t\xc3\xadtol de Campiona del m\xc3\xb3n d\'escacs per correspond\xc3\xa8ncia entre 1984 i 1992.'